નોંધનીય છે કે, શિક્ષક મયંક પટેલ સેક્ટર 28ની આરાધના સ્કૂલના કેમ્પસમાં આવેલી એક્ઝોટીકા સ્કૂલમાં કેમેસ્ટ્રી વિષયના શિક્ષક છે અને તેઓ સેક્ટર 26 ના કિસાનનગરમાં મયંક ક્લાસીસ ચલાવતા હતા. મયંક પટેલે વિદ્યાર્થીનીને ગુજકેટની તૈયારી માટે પોતાના ક્લાસીસ ઉપર આવવા કહ્યુ હતું. વિદ્યાર્થીની જેવી ક્લાસીસમા ગઈ કે મયંકે દરવાજો બંધ કરીને તેના પર બળાત્કાર ગુજાર્યો હતો. આ ઉપરાંત મોબાઇલમાં અશ્લીલ ફોટા પાડીને વાયરલ કરવાની ધમકી પણ આપી હતી. વિદ્યાર્થીની શિક્ષકથી કંટાળીને ઘરે ગળે ફાંસો ખાવા જઈ રહી હતી, ત્યારે અવાજ થઇ જતા માતા જાગી ગઈ હતી અને આવું પગલુ કેમ ભરવુ પડ્યુ તે અંગે પુછતા સમગ્ર વાતની જાણ માતાને થઈ હતી.